કોષ્ઠબદ્ધતાઃ કબજિયાત અથવા કોષ્ઠબદ્ધતા સાધારણ વ્યક્તિઓ માટે માથાના દુઃખાવાનું સૌથી મોટું એક કારણ છે. ખાવા-પીવામાં અનિયમિતતા, મોડા સુધી જાગવું, મોડા સુધી સૂઈ રહેવું, ચિંતા કરવી, સમયસર શૌચ ન જવું વગેરે કોષ્ઠબદ્ધતાનાં મૂળ કારણ છે. કેક, પેસ્ટ્રી, બિસ્કિટ અને મેંદાના બનેલા પદાર્થોનું ચલણ વધી ગયું છે. તળેલા, ચીકણા, ગરિષ્ઠ પદાર્થ, માવાની મીઠાઈઓ, દૂધ-ઘીથી બનેલા અન્ય અનેક પદાર્થ વધુ પ્રમાણમાં ઉપયોગમાં લેવામાં આવી રહ્યા છે. લીલાં શાકભાજી, ફળ વગેરેનો વપરાશ ઓછો થવા લાગ્યો છે. દૂધ, છાશ, દહીંને બદલે ચા, કોફી અને ઠંડાં પીણાંનો ઉપયોગ વધી ગયો છે. ગોળ તો ધીરે ધીરે માત્ર ગરીબ લોકો પૂરતો જ સીમિત રહી ગયો છે. ધનિક વર્ગ ખાંડનો ઉપયોગ કરવા લાગ્યો છે. ભોજન લેતાં સમયે આમોદપ્રમોદ અને વિચાર-વિનિમય થાય છે, જે માનસિક ઉત્તેજના પેદા કરે છે, જેના લીધે ખાવાનું સારી રીતે પચતું નથી અને કબજિયાત થઈ જાય છે અને મોટા ભાગના લોકોને માથાનો દુઃખાવો થવાનું આ જ એક મુખ્ય કારણ છે.